सार्वजनिक यातायात चढ्दा नेपाली समाज जान्न, बुझ्न सघाउँछ । हामीकहाँ समाजको अंग/अंग, कण/कणमा राजनीति व्याप्त छ । राजनीतिबाहेक कसैले केही कुरो गर्दैनन् । प्राज्ञ, विद्वान्, कवि, भरियादेखि चोरसम्मले राजनीतिका कुरा गर्छन् । राजनीतिमा सबैले सबै जानेका छन् । नीलो आकाशमुनिका सबै जटिल प्रश्नका उत्तर सबैसँग कण्ठ छ । उनीहरूले विश्लेषण गर्दैनन् । घटनाप्रति ऐतिहासिक सन्दर्भमा विश्लेषण गर्न जरुरी ठान्दैनन् । तथ्य रुजु गर्दैनन् । सबैले फैसला सुनाउँछन् । जस्तो कि प्रधानमन्त्री पुष्पकमल दाहाल ‘प्रचण्ड’ मंसिरसम्ममा गयो । प्रश्न सोध्नुस्– प्रचण्ड त गयो तर फाल्न कोही हुनुपर्यो, खाली ठाउँमा कोही आउनुपर्यो । उसले फेरि भन्छ– छाडिदिनुस् त्यो कुरा । प्रचण्ड मंसिरभित्र गयो, गयो ।
